Den demokratiske republikken Kongos herrelandslag i fotball

Den demokratiske republikken Kongos herrelandslag i fotball, ofte forkortet som DR Kongos herrelandslag i fotball, er det nasjonale fotballaget til Den demokratiske republikken Kongo. Landslaget administreres av det nasjonale fotballforbundet Fédération Congolaise de Football-Association (FECOFA), som ble opprettet allerede i 1919, og ble en del av FIFA og CAF i 1964. Laget har kvalifisert seg til VM-sluttspill én gang, og har deltatt i 19 Afrikamesterskap.

 Historie 
Landslaget spilte sin første landskamp i 1948 som Belgisk Kongo mot Nord-Rhodesia (nå Zambia), som laget vant 3–2. Deres første offisielle landskamp etter uavhengigheten fra Belgia i 1960 kom først i april 1963, da laget spilte 6–0 mot . Landslaget, kjent under navnet Kongo-Kinshasa, begynte sin storhetsperiode på slutten av 1960-tallet da landet deltok i Afrikamesterskapet i fotball 1968 og vant finalen mot . Landslagets største seier noensinne kom året etter, da de den 22. november 1969 vant hele 10–1 mot .

Fra 1971 til 1997 gikk landslaget i likhet med landet under navnet Zaire, og i 1974 gjentok laget prestasjonen fra 1968 med å vinne finalen i Afrikamesterskapet i fotball 1974 mot Zambia over to kamper. Zaires Ndaye Mulamba ble denne turneringens toppscorer med ni mål, noe som fortsatt står som rekord for antall mål i én enkelt turnering. Etter finaleseieren ble laget fløyet hjem til hyllest i Kinshasa av diktator Mobutu Sese Sekos eget privatfly.

Zaire ble også det første svarte afrikanske landslag til å delta i Verdensmesterskapet i fotball da landet kvalifiserte seg til VM i fotball 1974 i Vest-Tyskland, men landet klarte ikke å kvalifisere seg videre til sluttspillet etter å ha havnet i samme gruppe som ,  og . Zaire scoret for øvrig ikke et eneste mål i mesterskapet og vant dermed heller ingen kamper. Kampen mot Jugoslavia endte med tap 0–9, noe som fortsatt er rekord i et verdensmesterskap. Zaires prestasjon i mesterskapet var begynnelsen på en nedgangsperiode, og ved Afrikamesterskapet i fotball 1976 klarte ikke laget å vinne en eneste kamp og ble derfor slått ut allerede i gruppespillet.

Fra 1978 til 1986 klarte ikke Zaire å kvalifisere seg til et eneste Afrikamesterskap, og ved Afrikamesterskapet i fotball 1988 endte Zaire på nytt som bunnlag i gruppespillet. Zaire trakk seg for øvrig i andre kvalifiseringsrunde til VM i fotball 1978 og gav  walkover til tredje runde. På begynnelsen av 1990-tallet gikk Zaire inn i en ny oppadgående kurve da laget nådde kvartfinalen i tre Afrikamesterskap på rad, fra 1992 til 1996. I 1997 skiftet landet og dermed også landslaget navn til sitt nåværende navn, og året etter tok laget bronseplassen under Afrikamesterskapet i fotball 1998 etter å ha slått vertsnasjonen . Laget kom også til kvartfinale både i 2002 og i 2006.

Nåværende tropp
Den demokratiske republikken Kongos tropp til Afrikamesterskapet 2017 14. januar til 5. februar 2017.

Andre spillere
Spillere som nylig har vært med i landslagstroppen.

 Verdensmesterskapet i fotball 
 1930 til 1970 – Deltok ikke
 1974 – Gruppespill
 1978 – Trakk seg fra kvalifisering
 1982 – Utslått i kvalifiseringen
 1986 – Deltok ikke i kvalifisering
 1990 til 2010 – Utslått i kvalifiseringen

 Afrikamesterskapet i fotball 
 1957 til 1963 – Deltok ikke
 1965 – 1. runde
 1968 – Vinner
 1970 – 1. runde
 1972 – 4.-plass
 1974 – Vinner
 1976 – 1. runde
 1978 – Deltok ikke
 1980 til 1982 – Utslått i kvalifiseringen
 1984 – Trakk seg
 1988 – 1. runde
 1990 – Utslått i kvalifiseringen
 1992 til 1996 – Kvartfinale
 1998 – 3.-plass
 2000 – 1. runde
 2002 – Kvartfinale
 2004 – 1. runde
 2006 – Kvartfinale
 2008 til 2012 – Utslått i kvalifiseringen

 Kjente spillere 
 Mbala Mbuta Biscotte
 Hérita Ilunga
 Etepe Kakoko
 Lomana LuaLua
 Cédric Makiadi
 René Makondele
 Michél Mazingu-Dinzey
 Dieumerci Mbokani
 Shabani Nonda

 Eksterne lenker 

 FIFA.com – DR Kongos profil 

Kategori:Herrelandslag i fotball
Kategori:Fotball i Den demokratiske republikken Kongo